**ZAPISNIK 2. REDNE SEJE ŠSFF**

2. redna seja se je pričela v torek, 25. 1. 2022, ob 16.30 preko spletne platforme Zoom.

**Prisotni\_e svetniki\_ce:** Izidor Ramšak, Hana Kužnar, Luka Oprešnik, Živa Gornik, Sara Svati Sharan, Larina Griessler, Taja Ivanc, Tjaša Šimunić. Nik Keber, Hana Kerin, Klara Vrabl, Lara Potočnik, Gašper Stražišar, Marja Zakelšek, Lara Oštrbenk, Brina Minca Herlec, Nika Gradišek, Vida Jocif (namestnica Neže Vengust), Tamara Šterk, Gregor Gartner, Nesa Vrečer.

**Drugi\_e prisotni\_e:** Jonathan S. Rebetz (prodekan študent), Vid Karlovšek (senator), Urban Coletto (senator), Marko Durdubakov (senator), Larissa Muhič (namestnica Tjaše Šimunić).

**Opravičeno odsotni\_e svetniki\_e:** Stefan Stojkoski, Neža Vengust.

**Dnevni red:**

1. Določitev dnevnega reda,
2. potrditve zapisnikov,
3. volitve in imenovanja,
4. poročilo predsednice ŠSFF,
5. poročilo prodekana študenta,
6. poročilo s Senata FF,
7. poročilo z Upravnega odbora FF,
8. poročila s komisij in odborov,
9. mnenja o pedagoški usposobljenosti visokošolskih učiteljev in sodelavcev,
10. finance,
11. razno.

**Ad 1.**

Določitev dnevnega reda.

Predsednica Brina Minca Herlec odpre 2. redno sejo ŠSFF in pozdravi prisotne. Prodekan študent prosi, če se lahko njegovo poročilo prestavi na začetek. Ugovorov ni bilo, zato je poročilo prodekana študenta prestavljeno pred točko volitve in imenovanja. Novi dnevni red:

1. Določitev dnevnega reda,
2. potrditve zapisnikov,
3. poročilo prodekana študenta,
4. volitve in imenovanja,
5. poročilo predsednice ŠSFF,
6. poročilo s Senata FF,
7. poročilo z Upravnega odbora FF,
8. poročila s komisij in odborov,
9. mnenja o pedagoški usposobljenosti visokošolskih učiteljev in sodelavcev,
10. finance,
11. razno.

**Sklep:** ŠSFF potrjuje modificirani dnevni red 2. redne seje ŠSFF.

**Glasovanje: Za:**  21 **Proti:** 0 **Vzdržani:** 0

**Ad 2.**

Potrditve zapisnikov.

Brina Minca Herlec pove, da smo na mail prejeli Zapisnik 1. redne seje ŠSFF z dne 11. 12. 2021. Na mail je prispela ena pripomba, ki bo vnesena. Novih pripomb ni.

**Sklep**: ŠSFF potrjuje Zapisnik 1. redne seje ŠSFF z dne 11. 12. 2021.

**Glasovanje: Za:**  21 **Proti:** 0 **Vzdržani:** 0

**Ad 3.**

Poročilo prodekana študenta.

Če kdo karkoli potrebuje, se lahko brez skrbi obrne nanj. Poudariti želi, da smo uredili pohištvo na Tobačni. Kavč, ki ga je z Živo Gornik sestavil sam, je potrebno še obleči v blago. Izdana bodo navodila za uporabo prostora, svetniki naj povejo naprej, da se bo prostor dalo uporabljati. Tam je konferenčna miza, 10 stolov, velik kavč za 5-6 ljudi, lahko se še kaj dokupi. Za zaključna dela (npr. oblačenje kavča v blago) je potrebna še kakšna ura ali dve, potem bo prostor na voljo za uporabo. Ključ bo pri vratarju na Aškerčevi, pet minut peš od Tobačne. Prostor je namenjen tudi druženju, zabavam, vendar alkohol in druge substance uradno niso dovoljene. Nahaja se v zgornjem nadstropju, vrata so steklena, dvojna pisarna. Če bi kdo pomagal pri oblačenju kavča, naj se javi, da bo prostor čimprej v uporabi. Nerodno bo izgledalo na dekanjinem kolegiju čez tri mesce, če prostor še vedno ne bo v uporabi, čeprav so si za to zelo prizadevali. Zdaj, ko je NUK napolnjen, se lahko učite tudi na Tobačni, se družite po izpitu itd. Potrebna bo tudi pomoč na informativnih dnevih: 11. in 12. februar. Lahko mu pišemo, če nas kaj zanima ali če kaj potrebujemo. Po tej točki prodekan študent sejo zapusti.

**Sklep:** ŠSFF se seznanja s poročilom prodekana študenta.

**Glasovanje: Za:**  21 **Proti:** 0 **Vzdržani:** 0

**Ad 4.**

Volitve in imenovanja. Jih ni, zato ta točka ni izvedena.

**Ad 5.**

Poročilo predsednice. Potekala je konstitutivna seja ŠSUL, na kateri sta jo nadomeščala Sara Svati Sharan in Gregor Gartner. Izvoljeno je bilo novo vodstvo, ki mu predseduje Nejc Donaval s Fakultete za šport. Seja je bila drugače samo konstitutivna, tako da drugih posebnosti ni bilo.

**Sklep:** ŠSFF se seznanja s poročilom predsednice ŠSFF.

**Glasovanje: Za:**  21 **Proti:** 0 **Vzdržani:** 0

**Ad 6.**

Poročilo senata.

Poročal je Vid Karlovšek. Decembrski senat ni bil posebej razburljiv, glede študentske problematike ni bilo ničesar posebnega. Seja je potekala 22. 12. V naslednjem študijskem letu bo na Oddelku za romanske jezike in književnosti odprt nov program (portugalski jezik in književnost), poleg tega je bila uspešno zaključena akreditacija skupnega interdisciplinarnega študijskega programa druge stopnje Digitalno jezikoslovje, ki so jo izpeljali na Oddelku za prevajalstvo in ki se bo pričel izvajati v prihodnjem študijskem letu. Prodekan za študijske zadeve 1. in 2. stopnje je omenil tudi, da si prizadevajo za razširitev brezžičnega signala na FF in poskušali bodo pridobiti sredstva za popolno pokritost. V vodstvu so pričeli z iskanjem sredstev za posodobitev fonolaboratorija (predavalnica 12), v katerem je oprema precej dotrajana. Uspešno so bili izvedeni informativni dnevi za Erasmus izmenjave. Pri kadrovskih zadevah ni bilo problemov, vse je bilo potrjeno. Potrjevali so tudi nadomestnega člana Odbora za podeljevanje priznanj študentom FF UL za najboljšo doktorsko disertacijo na področju humanistike in družboslovja in predstavnico študentov v Programskem svetu interdisciplinarnega doktorskega študijskega programa Humanistika in družboslovje, Neso Vrečer. Potrjena je bila prošnja Oddelka za primerjalno književnost in literarno teorijo za delavnice kreativnega pisanja, prav tako prošnja Oddelka za slavistiko o menjavi semestra pri predmetu Lektorat slovanskega jezika II: hrvaški in srbski jezik, kar so zaradi izjemnih okoliščin podprli tudi študentje senatorji. Na senatu so potrjevali tudi izhodiščne verzije prvostopenjskih in drugostopenjskih univerzitetnih študijskih programov FF UL, ki so bili vneseni v spletno Evidenco študijskih programov; v potrditev se jih bo posredovalo Senatu UL.

**Sklep:** ŠSFF se seznanja s poročilom senata.

**Glasovanje: Za:**  21 **Proti:** 0 **Vzdržani:** 0

**Ad 7.**

Poročilo upravnega odbora FF. Poročila ni bilo, zato ta točka ni bila izvedena.

**Ad 8.**

Poročila s komisij in odborov FF.

Vida Jocif je poročala s komisije za kakovost. Vprašala je, ali imamo lahko dopisno sejo, saj moramo potrditi osnutek Poročila za kakovost. Da bodo lahko osnutek poročila obravnavali na senatu še februarja, ga mora ŠSFF potrditi v prvem tednu februarja. Predsednica ŠSFF Brina Minca Herlec predlog potrdi. Vida bo osnutek posredovala Minci, ki bo potem odprla dopisno sejo. Druge stvari: poročila samoevalvacije programov so bila pomanjkljiva, ogromno je bilo copypastanja, ker samoevalvacije potekajo vsako leto in vzamejo veliko časa. Prodekanja za kakovost je nejevoljna, pojavila se je ideja, da bi se ta poročila opravljala na dve leti in ne vsako leto. Aktualni problemi bi se vseeno reševali sproti. Analiza študentskih anket: skupna ocena je 3,9. Obstaja velika razlika med tem, kako so zadovoljni s predmeti in profesorji in kako so zadovoljni s fizičnimi predmeti. Slabo sta bila ocenjena internet in prostori, izvajalci pa so bili ocenjeni dobro. Vsebina pedagoške prakse je torej načeloma dobra, fizično stanje FF pa slabše, a žal lahko na to samo opozarjamo, več pa ne moremo. Pedagoški modul 2. stopnje: prodekanja se je odločila lotiti prenove, podan je bil predlog, da se zmanjša in omeji splošne predmete. Strokovni pedagoški predmeti precej pohvaljeni. Razni lobiji profesorjev za pedagogiko, predlog enovitega magistrskega pedagoškega študija obstaja že nekaj let, a vprašanje, če bo uveden že naslednje leto, ali sploh kdaj. O takem programu se šušlja že nekaj časa, uvedba bi koristila tistim, ki že vedo, da želijo poučevati, a se pojavi problem, če si študent vmes premisli. Stanovalci na Rimski zraven R1b so šli v tožbo glede načrtovanih novih gradenj, kot npr. pokrit atrij in podobno, zato ne bo iz tega nič, saj tožijo univerzo. Na Zavetiški so dvignili najemnino. Fakulteta za strojništvo naj bi se preselila, kar je ena izmed opcij za dodatne prostore FF, ampak ni uradno potrjeno, ker strojna morda novih prostorov sploh ne bo dobila (ministrstvo morda gradilo železnico, govora o železnici).

Živa Gornik: pojavlja se vprašanje, ali bodo študentje še delali v knjižnicah, čeprav jih knjižničarji potrebujejo. Novozaposleni z muzikologije za medknjižnično izposojo, še več tečajev iz digitalizacije, brskanja po iskalnikih/bazah, uporaba excela, worda… OHK ima ogromno znanja/izobraževanj in bi radi pomagali, a žal študentje v knjižnice hodijo vse manj, ne vedo, kaj vse imamo.

Sara Svati Sharan: poročilo s statutarne komisije: potekali sta dve seji, konstitutivna in redna. V postopku sprejemanja je Pravilnik o ukrepih proti nasilju in spolnemu nadlegovanju, ki je še v fazi priprav/popravkov. Naslednji teden bo spet seja, na kateri naj bi se pravilnik res sprejel in šel na senat in UO in bi nato s koncem feb oz. začetkom marca prišel v veljavo. Spremenil se je člen statuta: opustitev zbiranja in hranjenja pisnih zaključnih del, ki se jih po novem ne bo več tiskalo in hranilo v knjižnicah, razen če bo faks to zahteval. Dovolj bo hranjenje v RUL, izjema so diplomska dela, ki so na ALUO-ju, ko so vključene še fizične stvari. Senat UL spremembe verjetno še ni sprejel, a bodo takrat poročali naši senatorji, verjetno bo stopilo v veljavo z naslednjim študijskim letom. Trenutno zagovori tako ali tako potekajo prek Zooma, ali pa obstajajo samo pisne verzije, vsekakor pa gre v smeri ukinitve tiskanih verzij diplomskih del.

Luka Oprešnik: plakaterska: pove, da se set plakatov nahaja v nabiralniku in vpaša, če ima kdo ključ? Ključ načeloma velja za izgubljenega, a ima Minca neznan ključ in bo preverila, če je slučajno to ta. Drugače pa preostane vlom (reče se varnostniku), kar se včasih zgodi, podobno so npr. vlamljali že v kakšno oddelčno omarico. V škatli so še plakati od ESO in Stop spolnemu nasilju!, ki na FF že visijo, lahko pa se obesijo še kje drugje, ko stari zbledijo.

Sara Svati Sharan: seja KDMŠ je potekala 12. 1. a ni nič za poročati, minorne zadeve in uskladitve.

**Sklep:** ŠSFF se seznanja s poročili s komisij in odborov FF.

**Glasovanje: Za:**  21 **Proti:** 0 **Vzdržani:** 0

**Ad 9.**

Mnenja o pedagoški usposobljenosti.

**Sklep:** ŠSFF podaja mnenje o pedagoškem delu Nataše Visočnik Gerželj, ki je v postopku za izvolitev v naziv izredne profesorice za japonologijo.

**Sklep:** ŠSFF podaja mnenje o pedagoškem delu Darje Pavlič, ki je v postopku za izvolitev v naziv izredne profesorice za slovensko književnost.

**Sklep:** Študentski sveta FF podaja mnenje o pedagoškem delu Alenke Žbogar, ki je v postopku za izvolitev v naziv redne profesorice za didaktiko slovenščine.

**Sklep:** Študentski sveta FF podaja mnenje o pedagoškem delu Jasne Podreka, ki je v postopku za izvolitev v naziv docentke za občo sociologijo.

**Glasovanje: Za:**  21 **Proti:** 0 **Vzdržani:** 0

**Sklep:** ŠSFF ne more podati mnenja o pedagoškem delu Janža Snoja, ki je v postopku za ponovno izvolitev v naziv asistenta za prevodoslovje.

**Glasovanje: Za:**  21 **Proti:** 0 **Vzdržani:** 0

**Ad 9.**

Finančno poročilo.

Larina Griessler: Pohvala vsem, ker so skrbno oddali poročila in prijave. Nobene prijave niso zavrnili, vse je bilo v redu, hvala, da so bili skrbni glede obveščanja o izvedbi. Razdelitev za 2. razpisno obdobje: 9 projektov, 9 prijav, vrednost točke 85 centov. Opazila je, da se pojavlja težava glede naročanja hrane pri Mercatorju: nekateri uspejo pridobiti predračune takoj, drugi imajo težave že s tem, da se sploh kdo oglasi. Poskusijo naj stopiti v kontakt predvsem prek telefona, vedno pa je Larina pripravljena pomagati, lahko tudi da kak kontakt. Zanesljive poti za pridobitev predračunov pa žal ni, bomo sproti reševali.

**Sklep:** ŠSFF se seznanja s poročilom finančne komisije.

**Glasovanje: Za:**  21 **Proti:** 0 **Vzdržani:** 0

**Ad 10.**

Razno.

Nika Gradišek: sporočila je društvu Sociopatija o novih prostorih na Tobačni in jih zanima, ali se tam nahaja kak čajnik ali kaj podobnega. Verjetno ne, a bi se lahko morda kakega dokupilo, kar se bo vprašalo Jonathana, lahko pa se tja dajo tudi čajniki od čajank med letom.

Tjaša Šimunić: fakulteti je uspelo kupiti Oxford Scholarly editions, k čemur je prispeval tudi ŠSFF, zato se zahvaljuje vsem, ki so pomagali pri logistiki. Fakulteta ima zdaj torej novo internetno bazo tudi zahvaljujoč pomoči študentov.

Seja se je zaključila 11. 12. 2021 ob 17:27.

Gregor Gartner, tajnik ŠSFF

Brina Minca Herlec, predsednica ŠSFF